รักร้าย (ละครโทรทัศน์ พ.ศ. 2560)

**รักร้าย** เป็นละครโทรทัศน์แนวโรแมนติก-ดราม่า ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท กันตนา เอฟโวลูชั่น จำกัด บทประพันธ์โดยพัดชา, บทโทรทัศน์โดย ดลกมล ศรัทธาทิพย์ & กฤติญา สัมฤทธิ์ประสงค์, ควบคุมบทโทรทัศน์โดย ละลิตา ฉันทศาสตร์โกศล, อำนวยการสร้างโดย ดิษย์ลดา ดิษยนันทน์, กำกับการแสดงโดย อนุวัฒน์ ถนอมรอด นำแสดงโดย วฤษฎิ์ ศิริสันธนะ, ปณาลี วรุณวงศ์, ตฤณญา มอร์สัน และภูมิภาฑิต นิตยารส และนักแสดงอื่น ๆ อีกมากมาย เริ่มออกอากาศตอนแรกวันที่ 1 พฤศจิกายน – 26 ธันวาคม พ.ศ. 2560

## เรื่องย่อ
เพราะความแค้นที่ถูกเพื่อนรักของพ่อหักหลัง จนต้องขายศักดิ์ศรีเพื่อความอยู่รอด ทำให้ วิเศษ ชายหนุ่มผู้ยึดมั่นในความดีกลับกลายเป็นซาตาน พล่าผลาญทำลาย ทุกคนที่คิดว่าเป็นศัตรู ไม่เว้นแม้แต่ น้องเล็ก หญิงสาวที่เขารักเท่าชีวิต แต่กลับเป็นลูกของศัตรู แม้เธอจะยอมเสียสละทุกอย่างให้เขาเพื่อไถ่โทษก็ตาม หากเมื่อความพยาบาทเดินมาจนสุดทาง เขากลับเป็นฝ่ายเจ็บปวดยิ่งกว่า เพราะหญิงสาวผู้เป็นหัวใจของเขากลับเป็นฝ่ายแก้แค้นเขาเสียเอง เขาจะผ่านพ้นผลแห่งกรรมที่เขาเป็นผู้ก่อขึ้นไปได้อย่างไร
 
## นักแสดง
**<u>นักแสดงหลัก</u>**
* **[[วฤษฎิ์ ศิริสันธนะ]]** รับบท **วิเศษ วงศ์สุรกานต์**/**วิน**
ชายหนุ่มที่มีพื้นฐานเป็นคนสุภาพอ่อนโยน แสนดีมีน้ำใจ ชอบช่วยเหลือผู้อื่น จิตใจละเอียดอ่อน รักเดียวใจเดียว ปากแข็ง เก็บความรู้สึกเก่ง รักพ่อยึดพ่อเป็นแบบอย่างในการดำเนินชีวิตแต่เมื่อชีวิตพบกับวิกฤตครั้งใหญ่ พ่อต้องมาเสียชีวิตกะทันหันเพราะโดนฆาตกรรม และโดนโกงบริษัทยาไปจนครอบครัวแตกต้องหนีตายไปหลบซ่อนตัวอยู่ในไร่กาแฟ ทำให้คนเข้าใจผิดคิดว่าเป็นแมงดาเกาะผู้หญิงรวย ชีวิตที่คับแค้นอย่างแสนสาหัสทำให้วิเศษกลายเป็นคนหยาบกระด้าง เก็บกด เงียบขรึม ใจนักเลงไม่เกรงกลัวใคร อาฆาต มองโลกในแง่ร้าย มุ่งแต่จะแก้แค้นครอบครัวสมมาตรแบบตาต่อตาฟันต่อฟัน จนเกือบทำให้สูญเสียคนที่รักเขาอย่างแท้จริงไป
* **[[ปณาลี วรุณวงศ์]]** รับบท **ประกายกัญญา บริรักษ์**/**เล็ก**
หญิงสาวนักเรียนนอก นิสัยร่าเริง สดใสน่ารัก แต่กลัวการอยู่ในที่ที่มีความสูง หลงรักวิเศษตั้งแต่ยังเป็นเด็ก เป็นคนฉลาด กตัญญู รู้คุณคน รักเด็ก แต่เป็นคนใจเด็ดมีความตั้งใจแน่วแน่ ยอมทำทุกอย่างเพื่อไถ่บาปให้พ่อและครอบครัวที่ทำร้ายวิเศษ แต่ต่อมาเมื่อพบว่าวิเศษเป็นต้นเหตุทำให้พ่อของตนต้องตาย จากความรักจึงกลายเป็นความแค้นรุนแรงและพร้อมจะห้ำหั่นกับวิเศษให้ตายกันไปข้างหนึ่ง สุดท้ายเธอกับวินก็รักกัน
* **[[ตฤณญา มอร์สัน]]** รับบท **ลาลิต** 
ลูกคนเล็กของมะลิ เรียนจบพยาบาล อุปนิสัยสุภาพเรียบร้อย หัวอ่อน ยอมพี่น้อง ไม่มีปากมีเสียงกับใคร ไม่เคยมีความรักเมื่อถูกวิเศษตามจีบจึงตกหลุมรักวิเศษอย่างสุดหัวใจ แต่เมื่อรู้ว่าโดนวิเศษใช้เป็นเครื่องมือในการแก้แค้นครอบครัวสมมาตร จึงเปลี่ยนชีวิตลาลิตไปอย่างสิ้นเชิงเพื่อให้ได้ครอบครองวิเศษทำให้ลาลิตกลายเป็นคนแยบยลและน่ากลัวขึ้นเรื่อย ๆ อย่างที่ไม่มีใครคาดคิด เธอซ่อนความร้ายกาจเอาไว้ต่อคนอื่นเป็นคนดีลับหลังร้ายกาจมากและเธอก็จะพยายามเล่นงานเล็ก สุดท้ายเธอกลายเป็นคนพิการ แต่จริง ๆ แล้วเธอไม่ได้พิการเลยเธอแค่แกล้งเรียกร้องความสนใจเพื่อแก้แค้นวินและเล็ก แต่ผลการกระทำจากความร้ายกาจของเธอก็มาส่งผลร้ายกับสุขภาพของลาลิตเมื่อหมอตรวจพบว่าเธอเป็นโรคมะเร็งเม็ดเลือดขาวชนิดเฉียบพลัน หลังจากเธอป่วยหนักเธอก็เริ่มสำนึกผิดในผลการกระทำของตัวเธอเองที่เคยทำมา
 
**<u>นักแสดงรอง</u>**
* **[[ชานนท์ อักขระชาตะ]]** รับบท **นักขัต**
นักธุรกิจผู้ประสบความสำเร็จตั้งแต่อายุยังน้อย เป็นเพื่อนแท้และหุ้นส่วนในบริษัทกาแฟที่ก่อตั้งกับวิเศษมา พูดเก่งอารมณ์ดี เป็นคนไม่ซีเรียส มองโลกในแง่ดี รู้จักกับเล็กตั้งแต่เล็กเป็นเด็กนักเรียน เป็นคนคอยเตือนสติวินให้เลิกแก้แค้นเพราะจะทำให้ชีวิตขาดความสุข
* **[[อจิรภา ไมซิงเกอร์|ซาบีน่า ไมซิงเกอร์]]** รับบท **ทิพย์**
เป็นคนจิตใจดี คอยช่วยเหลือเพื่อนทุกอย่าง แต่เมื่อเพื่อนทำผิดก็คอยตักเตือน แต่ทิพย์ก็อยู่ข้างเดียวกันกับลาลิต จนกระทั่งมาเธอเองก็มารู้ความจริงและพยายามเตือนเพื่อนอย่างลาลิตไม่ให้ทำผิดจนสายไปที่จะกลับตัวได้
* **[[มาติกา อรรถกรศิริโพธิ์]]** รับบท **สกาวรัตน์ สกุลโยธิน**/**สาว**
พี่สาวของสักการ เป็นผู้หญิงฉลาดกล้าได้กล้าเสียสามารถคุมคนงานในไร่กาแฟได้ทั้งไร่ ยิงปืนแม่น นิสัยจู้จี้ จอมบงการ ชอบสั่งการ เพราะต้องช่วยนายประหยัด บิดาดูแลกิจการ สาวแอบหลงรักวิเศษตั้งแต่สมัยที่ดวงเดือน (อาสะใภ้) ยังมีชีวิตอยู่ ภายหลังโดนวิเศษขอแต่งงานแต่จู่ ๆ ก็เปลี่ยนใจเลยทำให้สาวแค้นวิเศษ คิดตามจองเวรให้ถึงที่สุด
* **[[ภูมิภาฑิต นิตยารส]]** รับบท **สักการ สกุลโยธิน**/**หนุ่ม**
ลูกชายของประหยัดทายาทเจ้าของสวนกาแฟ เป็นคนจิตใจดี สุภาพและขี้เกรงใจ ไม่ชอบการทำไร่กาแฟ แอบหลงรักเล็ก ยึดมั่นในความรักและเสียสละ คอยเตือนสติเล็กให้ยึดมั่นในความดีมากกว่าความแค้น
* **[[วรฤทธิ์ เฟื่องอารมย์]]** รับบท **สามารถ บริรักษ์**
เป็นพี่ชายแท้ ๆ ของเล็ก เกลียดวิเศษมากแต่ความที่มีนิสัยปลิ้นปล้อนเลยพูดจาพลิกลิ้นเอาตัวรอดไปตามสถานการณ์ เป็นคนเห็นแก่ตัว รักสบายไม่ยอมทำมาหากิน ชอบเล่นการพนัน ไม่มีความคิดเป็นของตัวเองจึงเชื่อฟังเมียคือโสภิดาทุกอย่าง แต่สุดท้ายก็เสียชีวิต
* **[[อภิษฎา เครือคงคา]]** รับบท **โสภิดา**
ภรรยาของสามารถ ไม่เคยรักใครจริง แต่งงานกับสามารถเพราะเห็นว่าเป็นลูกคนรวย เห็นเงินเป็นพระเจ้า เพื่อเงินแล้วทำเรื่องสกปรกได้ทุกอย่างโดยไม่มีละอายใจ ชอบเล่นการพนัน มีนิสัยฉลาดแกมโกง สกปรกไร้ระบบระเบียบเรียกว่าก๊อปปี้นิสัยแม่มะลิมาหมด และเธอได้เป็นเมียของกำนันประหยัดพ่อของหนุ่มและสาว แต่บทสรุปสุดท้ายแล้วภรรยาของสามารถก็ไปลักลอบเป็นชู้กับนายซานจนพลาดไปติดสารเสพติดที่มาจากเพ่ยจนมีอาการคลุ้มคลั่งบุกจะไปทำร้ายคุณเล็ก จนเจ้าตัวจะต้องไปบำบัดอาการทางจิตที่โรงพยาบาลให้หายก่อนที่จะตำรวจจะทำการสอบสวน
* **[[สหรัถ ปัญญาศาสตร์]]** รับบท **ทูน**
น้องชายของโสภิดา แต่เป็นพี่ชายของลาลิต เป็นคนโง่ ขี้เกียจไม่เอาถ่าน ชอบเกาะผู้หญิงแก่เพื่อหาเลี้ยงตัวเอง ทำได้ทุกอย่างเพื่อเงิน เป็นเพลย์บอย เจ้าชู้ปากเปราะ แต่สุดท้ายก็หลงรักประกายกัญญา (เล็ก) แบบหัวปักหัวปำ จนนำไปสู่โศกนาฏกรรมในตอนท้ายเรื่อง
* **[[วิรายา ภัทรโชคชัย]]** รับบท **สมรหมาย บริรักษ์**
พี่สาวของประกายกัญญา สาวหัวสมัยใหม่เปลี่ยนคู่นอนไปเรื่อยๆ ภายนอกดูไม่ยี่หระกับชีวิตแต่เก็บความเจ็บปวดไว้ภายในเพราะรู้ว่าสมมาตรใช้ตัวเองเป็นเครื่องมือเพื่อผลประโยชน์ทางธุรกิจ
* **[[กิจเกษม แมคแฟดเดน]]** รับบท **วุฒิ**
ทนายนกหลายหัวสามารถทำงานให้กับทุกคนที่มีผลประโยชน์ให้ เป็นคนฉลาด ถนัดวางแผนชั่วไม่กลัวต่อบาปกรรม และได้เป็นสามีของสมรหมาย
* **[[จักรกฤษณ์ อำมะรัตน์]]** รับบท **ประหยัด สกุลโยธิน**
เป็นกำนันผู้ทรงอิทธิพลเจ้าของไร่กาแฟหนุ่มสาว โผงผาง ขี้โมโห ชอบใช้กำลังแก้ปัญหา จิตใจคิดแค้นวิเศษตลอดเวลาเพราะหวงสมบัติของประโยชน์น้องชาย (ไร่กาแฟดอยเดือน) สามารถฆ่าคนได้โดยไม่เกรงกลัวกฎหมาย
* **[[วาสนา พูนผล]]** รับบท **คุณหญิงมะลิทอง**
หญิงม่ายผู้เป็นมารดาของโสภิดา, ทูนและลาลิต ชอบเล่นการพนันเลยทำให้หมดตัว ปากตลาด หยาบคาย ขี้งกเห็นเงินเป็นพระเจ้า สอนลูกในทางที่ผิดจนทำให้ลูก ๆ ต้องพบกับชะตากรรมที่น่าสลด
* **[[ฐาปกรณ์ ดิษยนันทน์]]** รับบท **สมมาตร**
ชายผู้เป็นเศรษฐีขึ้นมาได้เพราะโกงวิชาเพื่อนสนิท เจ้าเล่ห์เพทุบาย ใช้ลูกเป็นเครื่องมือเพื่อให้ได้มาซึ่งผลประโยชน์ จิตใจโหดเหี้ยมพยายามจะฆ่าวิเศษเพื่อปิดปาก แต่กรรมตามทันพลาดตกบันไดจนกลายเป็นอัมพาต เป็นคนรักจริงตกหลุมรักลาลิตสาวคราวลูก แต่ก็ต้องผิดหวังเมื่อโดนวิเศษแย่งคนรักไปจนทำให้เส้นโลหิตแตกตาย
* **[[ชาติชาย งามสรรพ์]]** รับบท **ผวน**
หัวหน้าคนงานในไร่ดอยเดือน เป็นคนสนิทของดวงเดือน เป็นคนที่วิเศษให้ความนับถือเพราะเป็นคนสอนหมัดมวยให้กับวิเศษ นิสัยจริงใจ พูดตรงไปตรงมาเสแสร้งแกล้งทำไม่เป็นซื่อสัตย์ต่อคนที่เป็นนาย ยอมแลกด้วยชีวิตได้ รักลูกรักเมีย พูดน้อย ทำงานเก่งทรหดอดทน 
* **[[ปิยะวัฒน์ รัตนหรูวิจิตร]]** รับบท **จั่น**
* **[[ธัณย์สิตา สุวัชราธนากิตติ์|ชมพู่ ก่อนบ่าย]]** รับบท **แต๋น**
คนงานในไร่ดอยเดือน สาววัยรุ่นในคณะลิเก แต่งงานกับผวนวัยคราวพ่อตั้งแต่วัยแรกแย้มเลยมีลูกเร็ว (หลง) พูดเก่ง สู้คน จริงใจ ขี้สงสาร พร้อมปกป้องถ้าคบใครเป็นเพื่อน ชอบอ้อนผวนเพราะรู้ว่าผวนขี้อายทื่อ ๆ ไม่โรแมนติก
* **[[ภัทชดล จันทร์ภักดิ์]]** รับบท **สิงห์คำ**
* **[[ไกรลาศ เกรียงไกร]]** รับบท **ลุงไผ่**
* **[[กรรัชนันท์ เรือนเพ็ชร์]]** รับบท **ป้าแว่น**
* **[[รสริน จันทรา]]** รับบท **วรรณา**
ลูกจ้างในไร่ดอยเดือน เป็นพี่เลี้ยงเอิงเอย และเป็นคนของดวงเดือนภรรยาเก่าของวิเศษที่เสียชีวิตไปแล้ว วรรณามีนิสัยใจคอไม่ซับซ้อน นิสัยบ้าน ๆ รักเอิงเอยจริง และพร้อมจะรักทุกคนที่รักเอิงเอย ดังนั้นวรรณาจึงดีกับวิเศษ แต่ไม่ชอบลาลิต
* **[[จิรกิตติ์ สุวรรณภาพ]]** รับบท **หนานคูณ**
* **[[ภัฏฏิณี นวรัตน์ ณ อยุธยา]]** รับบท **ป้าอุ่น**
* **[[ตะวัลย์ นวนนุกุล]]** รับบท
* **[[พิภัชพงศ์ มากลั่น]]** รับบท **ลู่**
* ด.ช.**[[ณัฐพัชร์ นิมจิรวัฒน์]]** รับบท **หลง**
ลูกของผวนกับแต๋น เป็นเพื่อนเล่นของเอิงเอย ทะเล้น ทโมน ยอมเป็นลูกไล่ให้เอิงเอย
* ด.ญ.**[[ซาช่า คริสเตนเซ่น]]** รับบท **เอิงเอย  **   
ลูกติดของดวงเดือนกับสามีเก่า แต่พ่อ (ประโยชน์) ตายไปตั้งแต่เอิงเอยอายุแค่ 1 ขวบ เอิงเอยจึงจำหน้าพ่อไม่ได้ และติดวิเศษ นิสัยแก่นแก้วไม่กลัวใคร ชอบเล่นผาดโผนเลียนแบบพ่อ หวงพ่อ (วิเศษ) มาก มีประกายกัญญา (เล็ก) เป็นไอดอลเพราะนิสัยคล้าย ๆ กัน เลยอยากได้มาเป็นแม่เพียงคนเดียว
 
**<u>นักแสดงรับเชิญ</u>** 
* **[[อาภาศิริ นิติพน]]** รับบท **ดวงเดือน สกุลโยธิน**
หญิงสาวเก่งร่วมสร้างไร่กาแฟดอยเดือนมากับประโยชน์ (น้องชายประหยัด) จนเป็นอาณาจักรไร่กาแฟขนาดใหญ่ มีลูกติด 1 คน คือ เอิงเอย จิตใจเข้มแข็ง เข้าใจโลก มีเมตตา แต่ร่างกายอ่อนแอและเธอเป็นโรคมะเร็งเม็ดเลือดขาว และได้เห็นความดีมีน้ำใจของวิเศษจึงขอให้วิเศษแต่งงานด้วยเพื่อให้ช่วยดูแลลูก (เอิงเอย) และกิจการทั้งหมด แต่ดวงเดือนบุญน้อยโดนโรครุมเร้าจนจากไป
* **[[พัสสน ศรินทุ]]** รับบท **พ่อเลี้ยงประโยชน์**
สามีของแม่เลี้ยงดวงเดือนที่เตรียมแอดมิทเข้าผ่าตัดหัวใจกับคุณหมอที่โรงพยาบาลแต่ทว่าตัวท่านเกิดหัวใจวายไปซะก่อนและเขาเป็นน้องชายของประหยัด
* **[[ฐปนัท สัตยานุรักษ์]]** รับบท **ซาน**
ลูกชายของเพื่อนของกำนันประหยัดที่สามเหลี่ยมทองคำและเขาเป็นพ่อค้าขายอาวุธสงครามเถื่อนแบบผิดกฎหมายเพื่อติดต่อเจรจาการค้าการขายกับกำนันประโยชน์โดยแอบคบกันเป็นชู้ร่วมกับโสภิดาด้วย
* **[[กฤษณ์ ไตรรัตน์]]** รับบท **พลโทสมเจต อนุแสน**
ทหารหนุ่มจากกองอำนวยการรักษาความมั่นคงภายในที่ติดตามการทำคดีของนายซานมาสักพักใหญ่ ๆ โดยได้ความช่วยเหลือจากนายวิเศษ (วิน) ร่วมกับนายสักการ (หนุ่ม) ให้เป็นคนส่งเบาะแสของคดีค้าอาวุธเถื่อน
* **[[นันทรัตน์ เชาวราษฎร์]]** รับบท **เพ่ย**
ภรรยาใหญ่เบอร์ต้น ๆ ของซาน มีนิสัยโหดเหี้ยม และพอเห็นโสภิตาที่จะเข้ามาเป็นเมียอีกคนของซาน คุณเพ่ยก็เลยจัดการสั่งสอนให้โสภิตาได้รู้สำนึกถึงกฎของการเป็นเมียใหญ่ของซานด้วยวิธีการฉีดสารเสพติดเข้าไปจนทำให้โสภิตามีอาการประสาทหลอน
* **[[สมภพ เบญจาธิกุล]]** รับบท **วิชา วงศ์สุรกานต์**
พ่อของวิเศษ ภายนอกเป็นคนมีเมตตา มีน้ำใจ เสียสละ เป็นพ่อที่รักลูก เป็นสามีที่รักเดียวใจเดียวทุ่มเทดูแลภรรยาที่ป่วยเป็นอัลไซเมอร์จนใคร ๆ ก็ชื่นชม แต่แท้จริงกลับปกปิดนิสัยที่แท้จริงไว้ กว่าวิเศษจะค้นพบว่าพ่อเป็นคนโกงสมมาตร แอบเลี้ยงเมียน้อยไว้ 
* **[[ปัทมา ปานทอง]]** รับบท **จินดา วงศ์สุรกานต์**
แม่ของวิเศษ ภายนอกเป็นคนดี มีจิตเมตตา คอยดูแลและปกป้องไม่ให้ใครมาทำร้ายครอบครัว และเป็นแม่ที่รักลูกรักสามีอย่างคุณวิชา จนกระทั่งสามีคนเดียวอย่างวิชาเสียชีวิตไปจนจินดาเสียสติและอยากจะมีชีวิตไปอยู่ร่วมกันกับวิชา
* **[[วิสรรค์ ฉัตรรังสิกุล]]** รับบท **เถ้าแก่ยาดีโอสถ**
* **[[เคน ฮาเซกาว่า]]** รับบท **ยี่เป็ง**
หลานชายคนเดียวของวรรณา ภายนอกเป็นจิตรกรหนุ่มมาดเซอร์ผู้รักงานศิลปะเป็นชีวิตจิตใจ ชอบความสันโดษและมีอารมณ์ขัน
* **[[ณัฐชา วิทยากาศ]]** รับบท
* **[[จิรายุทธ คันธยศ]]** รับบท
* **[[สลิตา กลิ่นจันทร์]]** รับบท **วันวิสา วันบุญ (สา)**
นักศึกษาฝีกงานสาวสวยที่ลุงวิชา (พ่อของวิน) ยอมมีเมียเก็บและนอกใจเมียตัวเองโดยนำเงินจากการขายสูตรยาเหล่านั้นเพื่อไปปรนเปรอให้กับสาที่เธอได้มีบ้านมีชีวิตที่ดีขึ้นก็เพราะคุณลุงวิชา แต่พอลุงวิชาเสียไปเธอก็หาหนทางใหม่โดยขอพึ่งนายวิเศษ (วิน) ให้ดูแลอุปการะตัวเธอโดยเธอเองก็มีเหตุจำเป็นเนื่องจากเธอกลับมีสามีขี้เมาไม่เอาการเอางานมารีดไถเงินจนกระทั่งวันหนึ่งเธอกลับใช้มีดแทงเพื่อป้องกันตัวไม่ให้โดนสามีคนนี้ทำร้ายข่มเหงจิตใจจนกลายเป็นการฆาตกรรมสามีคนนี้ไปโดยปริยาย
* **[[กิตติพล เกศมณี]]** รับบท **คุณหมอ**
นายแพทย์ที่โรงพยาบาลเจ้าของไข้ของพ่อเลี้ยงประโยชน์กับแม่เลี้ยงดวงเดือนจนเป็นเสมือนเครือญาติก่อนที่พ่อเลี้ยงประโยชน์และแม่เลี้ยงดวงเดือนจะเสียชีวิตในที่สุด
* **[[มาเรีย ดิษยนันทน์]]** รับบท
* **[[โยธิน มาพบพันธ์]]** รับบท **พระ**
พระรูปนึงที่ทิพย์พาลาลิตมาฟังธรรมะเตือนสติก่อนที่จะตัดสินใจทำอะไรลงไป
* **รอระบุ** รับบท **ซาบีน่า**
สาวลูกครึ่งที่คุณสักการหรือคุณหนุ่มเปิดตัวกับทุกคนและคบกันเป็นแฟนและได้แต่งงานกันจนได้มีธุรกิจร้านอาหารด้วยกัน

## การตอบรับ
### เรตติ้ง
 

 
## อ้างอิง

 
## แหล่งข้อมูลอื่น
* เรื่องย่อ ละครรักร้าย : kapook.com
* เรื่องย่อ "รักร้าย" : mgronline.com 
* 

 
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย อนุวัฒน์ ถนอมรอด